CELEX: 32010D0623(01)
Language: el
Date: 2010-03-29 00:00:00
Title: 2010/1/: Απόφαση αριθ. 1/2010 γενικού χαρακτήρα ( «Omnibus» ) της Επιτροπής συνεργασίας ΕΕ-Αγίου Μαρίνου, της 29ης Μαρτίου 2010 , για τη θέσπιση διαφόρων μέτρων εφαρμογής για τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου

23.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 156/13
            
         ΑΠΌΦΑΣΗ αριθ. 1/2010 ΓΕΝΙΚΟΫ ΧΑΡΑΚΤΉΡΑ («OMNIBUS») ΤΗΣ ΕΠΙΤΡΟΠΉΣ ΣΥΝΕΡΓΑΣΊΑΣ ΕΕ-ΑΓΊΟΥ ΜΑΡΊΝΟΥ
   της 29ης Μαρτίου 2010
   για τη θέσπιση διαφόρων μέτρων εφαρμογής για τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου
   Η ΕΠΙΤΡΟΠΗ ΣΥΝΕΡΓΑΣΙΑΣ ΕΕ-ΑΓΙΟΥ ΜΑΡΙΝΟΥ,
   Έχοντας υπόψη τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου (1), και ιδίως το άρθρο 7 παράγραφος 2, το άρθρο 8 παράγραφος 3, το άρθρο 13 παράγραφος 2 και το άρθρο 23 παράγραφος 3,
   Εκτιμώντας τα ακόλουθα:
   
               (1)
            
            
               Η συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου (εφεξής «η συμφωνία») τέθηκε σε ισχύ την 1η Απριλίου 2002.
            
         
               (2)
            
            
               Η έναρξη ισχύος της συμφωνίας είχε ως συνέπεια την παύση εφαρμογής της προσωρινής συμφωνίας εμπορίου και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου (2).
            
         
               (3)
            
            
               Απαιτείται από την επιτροπή συνεργασίας ΕΕ-Αγίου Μαρίνου (εφεξής «η επιτροπή συνεργασίας») να λάβει ορισμένες αποφάσεις για την ορθή εκτέλεση της συμφωνίας.
            
         
               (4)
            
            
               Το άρθρο 7 παράγραφος 2 της συμφωνίας προβλέπει ότι η επιτροπή συνεργασίας θα πρέπει να διευκρινίζει τις διατάξεις της Ένωσης σχετικά με τη λειτουργία της τελωνειακής ένωσης. Δεδομένης της ύπαρξης του Κοινοτικού Τελωνειακού Κώδικα και δεδομένου ότι, προς το παρόν, οι διατυπώσεις εκτελωνισμού διεκπεραιώνονται διαμέσου των τελωνείων της Ένωσης, δεν είναι αναγκαίο να καταρτιστεί λεπτομερής κατάλογος των εφαρμοστέων διατάξεων.
            
         
               (5)
            
            
               Η Δημοκρατία του Αγίου Μαρίνου είναι μέρος της σύμβασης διεθνούς εμπορίας ειδών της άγριας πανίδας και χλωρίδας που απειλούνται με εξαφάνιση (CITES). Η εφαρμογή της νομοθεσίας της Ένωσης σε αυτόν τον τομέα από τη Δημοκρατία του Αγίου Μαρίνου θα διευκολύνει την ορθή λειτουργία της τελωνειακής ένωσης που θεσπίζεται με τη συμφωνία.
            
         
               (6)
            
            
               Για να συμμορφωθεί με το άρθρο 6 παράγραφος 4 και το άρθρο 7 παράγραφος 1 της συμφωνίας, η Δημοκρατία του Αγίου Μαρίνου οφείλει να λάβει όλα τα αναγκαία μέτρα ώστε να εφαρμόζεται στο έδαφος της η νομοθεσία της Ένωσης στον τομέα της ασφάλειας των τροφίμων, καθώς και στον κτηνιατρικό και το φυτοϋγειονομικό τομέα, στο βαθμό που είναι αναγκαίος για την καλή λειτουργία της συμφωνίας. Θα πρέπει να καθιερωθεί διοικητική συνεργασία ώστε να διευκολυνθεί το έργο των αρχών της Δημοκρατίας του Αγίου Μαρίνου όσον αφορά αυτό το θέμα.
            
         
               (7)
            
            
               Στο παράρτημα ΙΙ της συμφωνίας απαριθμείται ο κατάλογος των τελωνείων που μπορούν να διεκπεραιώνουν τις διατυπώσεις εκτελωνισμού εξ ονόματος και για λογαριασμό της Δημοκρατίας του Αγίου Μαρίνου· δεδομένου ότι η Ιταλία και η Δημοκρατία του Αγίου Μαρίνου συμφώνησαν να διευρύνουν τον αριθμό των γραφείων, για να προωθήσουν την οικονομική ανάπτυξη, διευκολύνοντας τις εμπορικές συναλλαγές της Δημοκρατίας του Αγίου Μαρίνου με τρίτες χώρες, ο εν λόγω κατάλογος θα πρέπει να ενημερωθεί.
            
         
               (8)
            
            
               Οι αποφάσεις της επιτροπής συνεργασίας σχετικά με την τελωνειακή συνεργασία που έχουν θεσπισθεί δυνάμει της προσωρινής συμφωνίας παραμένουν έγκυρες. Είναι λοιπόν σκόπιμο να εξακολουθήσουν να ισχύουν.
            
         
               (9)
            
            
               Η επιτροπή συνεργασίας πρέπει να καθορίσει, σύμφωνα με το άρθρο 8 παράγραφος 3 στοιχείο β) της συμφωνίας, τις λεπτομέρειες σύμφωνα με τις οποίες τίθενται στη διάθεση της Δημοκρατίας του Αγίου Μαρίνου οι εισαγωγικοί δασμοί που εισπράττονται για λογαριασμό της. Πρέπει να ευθυγραμμιστεί το ποσοστό που αφαιρείται για τα διοικητικά έξοδα με το ποσοστό που προβλέπεται στο άρθρο 2 παράγραφος 3 της απόφασης 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (3),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται ο εσωτερικός κανονισμός της επιτροπής συνεργασίας που παρατίθεται στο παράρτημα Ι.
   Άρθρο 2
   1.   Συγκροτείται επιτροπή τελωνειακής συνεργασίας που αναλαμβάνει ιδίως τη διασφάλιση της ορθής και ενιαίας εφαρμογής των τελωνειακών διατάξεων της συμφωνίας και η οποία λειτουργεί υπό την επιτροπή συνεργασίας.
   2.   Η επιτροπή τελωνειακής συνεργασίας απαρτίζεται, αφενός, από εμπειρογνώμονες τελωνειακούς της Ένωσης και, αφετέρου, από τελωνειακούς εμπειρογνώμονες της Δημοκρατίας του Αγίου Μαρίνου. Η επιτροπή τελωνειακής συνεργασίας συνέρχεται υπό την εκ περιτροπής προεδρία ενός εκπροσώπου της Ευρωπαϊκής Επιτροπής και ενός εκπροσώπου της Δημοκρατίας του Αγίου Μαρίνου. Ο εσωτερικός κανονισμός της επιτροπής συνεργασίας εφαρμόζεται, τηρουμένων των αναλογιών, στην επιτροπή τελωνειακής συνεργασίας.
   3.   Η επιτροπή τελωνειακής συνεργασίας ενημερώνει τακτικά την επιτροπή συνεργασίας σχετικά με τις εργασίες της. Η ροή των πληροφοριών πραγματοποιείται διαμέσου της γραμματείας της επιτροπής συνεργασίας. Όποτε προκύπτει ζήτημα αρχής σχετικά με την ερμηνεία της συμφωνίας, η επιτροπή τελωνειακής συνεργασίας προσφεύγει στην επιτροπή συνεργασίας.
   Άρθρο 3
   1.   Η Δημοκρατία του Αγίου Μαρίνου εφαρμόζει την τελωνειακή νομοθεσία της Ένωσης, όπως αυτή εφαρμόζεται στην Ένωση, και ιδίως τον Κοινοτικό Τελωνειακό Κώδικα (4) και τις διατάξεις εφαρμογής του. Η Δημοκρατία του Αγίου Μαρίνου εφαρμόζει την ενωσιακή νομοθεσία σχετικά με τη διεθνή εμπορία ειδών της άγριας πανίδας και χλωρίδας που απειλούνται με εξαφάνιση.
   2.   Για την εφαρμογή των ιδιαίτερων τελωνειακών καθεστώτων, όπως και για την εφαρμογή της νομοθεσίας σχετικά με τη διεθνή εμπορία ειδών της άγριας πανίδας και χλωρίδας που απειλούνται με εξαφάνιση, το τελωνειακό έδαφος της Ένωσης και το έδαφος της Δημοκρατίας του Αγίου Μαρίνου θεωρούνται ως ενιαίο τελωνειακό έδαφος.
   Άρθρο 4
   Οι πρακτικές ρυθμίσεις για την εφαρμογή της νομοθεσίας της Ένωσης στον τομέα της ασφάλειας των τροφίμων καθώς και στον κτηνιατρικό ή φυτοϋγειονομικό τομέα συμφωνούνται από τις υπηρεσίες της Ευρωπαϊκής Επιτροπής και τις αρχές της Δημοκρατίας του Αγίου Μαρίνου.
   Άρθρο 5
   Όταν μία διάταξη της Ένωσης που οφείλει να εφαρμόσει η Δημοκρατία του Αγίου Μαρίνου, δυνάμει του άρθρου 7 παράγραφος 1 της συμφωνίας, στον τελωνειακό τομέα, στον τομέα της κοινής εμπορικής πολιτικής, στον τομέα της επιτήρησης της αγοράς, της υγείας, της ασφάλειας και της προστασίας των καταναλωτών, στον τομέα της διεθνούς εμπορίας ειδών της άγριας πανίδας και χλωρίδας που απειλούνται με εξαφάνιση, στο γεωργικό τομέα ή στον τομέα της ασφάλειας των τροφίμων, καθώς και στον κτηνιατρικό ή φυτοϋγειονομικό τομέα, προβλέπει ότι, για να ρυθμιστούν ορισμένες περιπτώσεις, πρέπει να ληφθεί απόφαση από την Ευρωπαϊκή Επιτροπή, η απόφαση αυτή λαμβάνεται από τις αρχές της Δημοκρατίας του Αγίου Μαρίνου κατόπιν συμφωνίας της Ευρωπαϊκής Επιτροπής. Όταν μία τέτοια ενωσιακή διάταξη προβλέπει ότι μία απόφαση λαμβάνεται ή μία ανακοίνωση πραγματοποιείται από ένα κράτος μέλος, η απόφαση αυτή λαμβάνεται και η κοινοποίηση πραγματοποιείται από τις αρχές της Δημοκρατίας του Αγίου Μαρίνου. Οι εν λόγω αρχές λαμβάνουν υπόψη τις γνώμες των ενωσιακών επιστημονικών επιτροπών και εμπνέονται κατά τη λήψη αυτών των αποφάσεων από τη νομολογία του Δικαστηρίου και την πρακτική που ακολουθείται από την Ευρωπαϊκή Επιτροπή.
   Άρθρο 6
   1.   Ο κατάλογος των τελωνείων της Ένωσης που είναι αρμόδια για τον εκτελωνισμό των εμπορευμάτων που προορίζονται για τη Δημοκρατία του Αγίου Μαρίνου και επισυνάπτεται στη συμφωνία, αντικαθίσταται από τον κατάλογο που παρατίθεται στο παράρτημα II της παρούσας απόφασης.
   2.   Οι πράξεις εκτελωνισμού που αφορούν εξαγωγές μπορούν να πραγματοποιούνται σε όλα ιταλικά τελωνεία, με εξαίρεση τις διατυπώσεις:
   
               α)
            
            
               που πραγματοποιούνται στο πλαίσιο των οικονομικών τελωνειακών καθεστώτων,
            
         
               β)
            
            
               που αφορούν εξαγωγές όπλων, έργων τέχνης, προδρόμων ουσιών και προϊόντων διπλής χρήσης,
            
         οι οποίες γίνονται υποχρεωτικώς στα γραφεία και στα τμήματα που απαριθμούνται στο παράρτημα II.
   Άρθρο 7
   Οι λεπτομέρειες σύμφωνα με τις οποίες τίθενται στη διάθεση του δημοσίου ταμείου του Αγίου Μαρίνου οι εισαγωγικοί δασμοί που εισπράττονται από την Ένωση για λογαριασμό της Δημοκρατίας του Αγίου Μαρίνου ορίζονται στο παράρτημα III.
   Άρθρο 8
   1.   Η απόφαση αριθ. 3/92 της επιτροπής συνεργασίας ΕΟΚ-Αγίου Μαρίνου, της 22ας Δεκεμβρίου 1992, σχετικά με τις ρυθμίσεις εφαρμογής της αμοιβαίας συνδρομής που προβλέπεται στο άρθρο 13 της προσωρινής συμφωνίας μεταξύ της Κοινότητας και της Δημοκρατίας του Αγίου Μαρίνου (5), παραμένει σε ισχύ και αποτελεί εφαρμογή του άρθρου 23 παράγραφος 8 της συμφωνίας.
   2.   Η απόφαση αριθ. 4/92 της επιτροπής συνεργασίας ΕΕΚ-Αγίου Μαρίνου, της 22ας Δεκεμβρίου1992, σχετικά με ορισμένες μεθόδους διοικητικής συνεργασίας για την εφαρμογή της προσωρινής συμφωνίας και για διαδικασία επαναποστολής εμπορευμάτων προς τη Δημοκρατία του Αγίου Μαρίνου (6), όπως τροποποιήθηκε από την απόφαση 1/2002 της επιτροπής συνεργασίας ΕΚ-Αγίου Μαρίνου (7), παραμένει σε ισχύ. Αποτελεί εφαρμογή του άρθρου 8 παράγραφος 3 στοιχεία α) και γ) και του άρθρου 23 παράγραφος 8 της συμφωνίας και εφαρμόζεται, τηρουμένων των αναλογιών, στη χρήση τεχνικών ηλεκτρονικής επεξεργασίας δεδομένων στο καθεστώς ενωσιακής διαμετακόμισης.
   Άρθρο 9
   Η παρούσα απόφαση αρχίζει να ισχύει την ημέρα την έκδοσής της.
   
      Βρυξέλλες, 29 Μαρτίου 2010.
      
         
            Για την Επιτροπή Συνεργασίας
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 84 της 28.3.2002, σ. 43.
   
      (2)  ΕΕ L 359 της 9.12.1992, σ. 14.
   
      (3)  ΕΕ L 253 της 7.10.2000, σ. 42.
   
      (4)  Κανονισμός (ΕΟΚ) αριθ. 2913/92 του Συμβουλίου, περί θεσπίσεως κοινοτικού τελωνειακού κώδικα, ο οποίος τροποποιήθηκε αρκετές φορές. Ο κανονισμός (ΕΟΚ) αριθ. 2913/92 έχει αντικατασταθεί από τον κανονισμό (ΕΚ) αριθ. 450/2008 του Ευρωπαϊκού Κοινοβουλίου και του Συμβουλίου, για τη θέσπιση του κοινοτικού τελωνειακού κώδικα (εκσυγχρονισμένος τελωνειακός κώδικας),όπως προβλέπεται στο άρθρο 188 του κανονισμού (ΕΚ) αριθ. 450/2008.
   
      (5)  ΕΕ L 42 της 19.2.1993, σ. 29.
   
      (6)  ΕΕ L 42 της 19.2.1993, σ. 34.
   
      (7)  ΕΕ L 99 της 16.4.2002, σ. 23.
   
      ΠΑΡΑΡΤΗΜΑ I
      
         ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ ΣΥΝΕΡΓΑΣΙΑΣ ΕΕ-ΑΓΙΟΥ ΜΑΡΙΝΟΥ
      
      Άρθρο 1
      Η προεδρία της επιτροπής συνεργασίας ασκείται εκ περιτροπής για διάρκεια έξι μηνών ως εξής:
      
                  α)
               
               
                  από την 1η Ιανουαρίου έως τις 30 Ιουνίου από έναν εκπρόσωπο της Ευρωπαϊκής Επιτροπής·
               
            
                  β)
               
               
                  από την 1η Ιουλίου έως τις 31 Δεκεμβρίου από έναν εκπρόσωπο της Δημοκρατίας του Αγίου Μαρίνου.
               
            Άρθρο 2
      Ο πρόεδρος της επιτροπής συνεργασίας καθορίζει, αφού λάβει τη συμφωνία των δύο αντιπροσωπειών, την ημερομηνία και τον τόπο των συνεδριάσεων. Οι συνεδριάσεις πραγματοποιούνται εκ περιτροπής στις Βρυξέλλες και στη Δημοκρατία του Αγίου Μαρίνου.
      Άρθρο 3
      Πριν από κάθε συνεδρίαση, γνωστοποιείται στον πρόεδρο η προβλεπόμενη σύνθεση κάθε αντιπροσωπείας.
      Άρθρο 4
      1.   Ο πρόεδρος καταρτίζει την προσωρινή ημερήσια διάταξη κάθε συνεδρίασης. Η ημερήσια διάταξη αποστέλλεται στις δύο αντιπροσωπείες τουλάχιστον 15 ημέρες πριν από την έναρξη της συνεδρίασης.
      2.   Η προσωρινή ημερήσια διάταξη περιλαμβάνει τα σημεία για τα οποία έχει σταλεί τεκμηρίωση στις δύο αντιπροσωπείες το αργότερο κατά την ημερομηνία αποστολής αυτής της ημερήσιας διάταξης.
      3.   Ο πρόεδρος μπορεί να συντομεύσει, σε συμφωνία με τις δύο αντιπροσωπείες, τις προθεσμίες που προβλέπονται στις παραγράφους 1 και 2 για να λάβει υπόψη τυχόν ειδικές περιπτώσεις.
      4.   Η ημερήσια διάταξη εγκρίνεται από την επιτροπή συνεργασίας κατά την έναρξη κάθε συνεδρίασης. Η εγγραφή στην ημερήσια διάταξη σημείων πέραν εκείνων που αναφέρονται στην προσωρινή ημερήσια διάταξη εγκρίνεται με τη συμφωνία της Ένωσης και της Δημοκρατίας του Αγίου Μαρίνου.
      Άρθρο 5
      1.   Εκτός αντίθετης απόφασης, οι συνεδριάσεις της επιτροπής δεν είναι δημόσιες.
      2.   Με την επιφύλαξη άλλων εφαρμοστέων διατάξεων, οι αποφάσεις της επιτροπής συνεργασίας καλύπτονται από το επαγγελματικό απόρρητο, εφόσον η ίδια η επιτροπή δεν λάβει διαφορετική απόφαση.
      Άρθρο 6
      Οι αποφάσεις της επιτροπής συνεργασίας μπορούν να λαμβάνονται με γραπτή διαδικασία, εάν η Ένωση και η Δημοκρατία του Αγίου Μαρίνου είναι σύμφωνες.
      Άρθρο 7
      Οι πράξεις που εκδίδει η επιτροπή συνεργασίας υπογράφονται από τον πρόεδρο.
      Άρθρο 8
      1.   Οι συστάσεις και οι αποφάσεις της επιτροπής συνεργασίας, κατά την έννοια του άρθρου 23 της συμφωνίας φέρουν τον τίτλο «σύσταση» ή «απόφαση» και ακολουθούνται από αύξοντα αριθμό και αναφορά του θέματος τους.
      2.   Οι συστάσεις και οι αποφάσεις της επιτροπής συνεργασίας κοινοποιούνται στους παραλήπτες που αναφέρονται στο άρθρο 10.
      Άρθρο 9
      1.   Τα συνοπτικά συμπεράσματα που εγκρίθηκαν από την επιτροπή συνεργασίας συντάσσονται με κοινή συμφωνία.
      2.   Ένας εκπρόσωπος της Ευρωπαϊκής Επιτροπής και ένας εκπρόσωπος της Δημοκρατίας του Αγίου Μαρίνου παρέχουν από κοινού γραμματειακή υποστήριξη.
      Άρθρο 10
      Όλες οι ανακοινώσεις του προέδρου που προβλέπονται στον παρόντα εσωτερικό κανονισμό κοινοποιούνται στην Ευρωπαϊκή Επιτροπή και στη Δημοκρατία του Αγίου Μαρίνου.
      Άρθρο 11
      1.   Τα συμβαλλόμενα μέρη αναλαμβάνουν τις δαπάνες που συνεπάγεται η συμμετοχή τους στις συνεδριάσεις της επιτροπής συνεργασίας, τόσο όσον αφορά τα έξοδα προσωπικού, ταξιδίου και παραμονής όσο και τα έξοδα ταχυδρομείου και τηλεπικοινωνιών.
      2.   Οι δαπάνες που συνδέονται με την υλική διοργάνωση των συνεδριάσεων (αίθουσες συνεδριάσεων, προμήθειες κ.λπ.) επιβαρύνουν την Ένωση ή τη Δημοκρατία του Αγίου Μαρίνου, ανάλογα με τον τόπο στον οποίο πραγματοποιείται η συνεδρίαση.
      Άρθρο 12
      Οι επίσημες γλώσσες της επιτροπής συνεργασίας είναι οι επίσημες γλώσσες των θεσμικών οργάνων της Ευρωπαϊκής Ένωσης.
      Άρθρο 13
      Η αλληλογραφία που προορίζεται για την επιτροπή συνεργασίας απευθύνεται στον πρόεδρό της, στη γραμματεία της επιτροπής συνεργασίας, στη διεύθυνση της Ευρωπαϊκής Επιτροπής.
   
   
      ΠΑΡΑΡΤΗΜΑ II
      
         Κατάλογος των τελωνείων της Ένωσης που είναι αρμόδια για τον εκτελωνισμό των εμπορευμάτων που προορίζονται για τη Δημοκρατία του Αγίου Μαρίνου
      
      
                  —
               
               
                  ANCONA: Ufficio delle Dogane di Ancona; Sezione Operativa Territoriale di Falconara Aeroporto
               
            
                  —
               
               
                  BOLOGNA: Ufficio delle Dogane di Bologna, Sezione Operativa Territoriale Aeroporto «G. Marconi»
               
            
                  —
               
               
                  FORLÌ: Ufficio delle Dogane di Forlì-Cesena; Sezione Operativa Territoriale Aeroporto «Ridolfi»
               
            
                  —
               
               
                  GENOVA: Ufficio delle Dogane di Genova; Sezione Operativa Territoriale Passo Nuovo; Sezione Operativa Territoriale Voltri; Sezione Operativa Territoriale Aeroporto
               
            
                  —
               
               
                  GIOIA TAURO: Ufficio delle Dogane di Gioia Tauro
               
            
                  —
               
               
                  LA SPEZIA: Ufficio delle Dogane di La Spezia
               
            
                  —
               
               
                  LIVORNO: Ufficio delle Dogane di Livorno
               
            
                  —
               
               
                  MILANO: Ufficio delle Dogane di Varese, Sezione Operativa Territoriale di Malpensa
               
            
                  —
               
               
                  ORIO AL SERIO: Ufficio delle Dogane di Bergamo, Sezione Operativa Territoriale di Orio al Serio
               
            
                  —
               
               
                  RAVENNA: Ufficio delle Dogane di Ravenna; Sezione Operativa Territoriale di San Vitale
               
            
                  —
               
               
                  RIMINI: Ufficio delle Dogane di Rimini; Sezione Operativa Territoriale di Aeroporto «F. Fellini»
               
            
                  —
               
               
                  ROMA: Ufficio delle Dogane di Roma II; Sezione Operativa Territoriale di Fiumicino
               
            
                  —
               
               
                  TARANTO: Ufficio delle Dogane di Taranto
               
            
                  —
               
               
                  TRIESTE: Ufficio delle Dogane di Trieste; Sezione Operativa Territoriale di Porto industriale; Sezione Operativa Territoriale di Punto Franco Vecchio; Sezione Operativa Territoriale di Punto Franco Nuovo
               
            
                  —
               
               
                  VENEZIA: Ufficio delle Dogane di Venezia; Sezione Operativa Territoriale di Interporto; Sezione Operativa Territoriale di Portogruaro
               
            
   
      ΠΑΡΑΡΤΗΜΑ III
      
         Λεπτομέρειες για τη διάθεση στο δημόσιο ταμείο του Αγίου Μαρίνου των εισαγωγικών δασμών που εισπράττονται από την Ένωση για λογαριασμό της Δημοκρατίας του Αγίου Μαρίνου
      
      Άρθρο 1
      Όσον αφορά τη διαπίστωση, τον έλεγχο και τη διάθεση των εισαγωγικών δασμών που εισπράττονται για τα εμπορεύματα που προορίζονται για τη Δημοκρατία του Αγίου Μαρίνου, εφαρμόζονται, τηρουμένων των αναλογιών, το άρθρο 3, το άρθρο 6 παράγραφος 1, παράγραφος 3 στοιχεία α) και β) και παράγραφος 4 πρώτο εδάφιο, το άρθρο 10 παράγραφος 1 και το άρθρο 17 παράγραφος 2 του κανονισμού (ΕΚ, Ευρατόμ) αριθ. 1150/2000 (1). Εφαρμόζονται ιδίως οι ακόλουθες διατάξεις:
      
                  α)
               
               
                  τα κράτη μέλη της Ένωσης στα οποία βρίσκονται τα τελωνεία που περιλαμβάνονται στο παράρτημα ΙΙ της παρούσας απόφασης τηρούν, για τους εισαγωγικούς δασμούς που εισπράττονται επί των εμπορευμάτων που προορίζονται για τη Δημοκρατία του Αγίου Μαρίνου, χωριστά λογιστικά βιβλία, πανομοιότυπα με αυτά που προβλέπονται για τους ιδίους πόρους της Ένωσης στο άρθρο 6 παράγραφος 1 και παράγραφος 3 στοιχεία α) και β) του κανονισμού (ΕΚ, Ευρατόμ) αριθ. 1150/2000·
               
            
                  β)
               
               
                  οι εισαγωγικοί δασμοί που συνδέονται με τα παραστατικά T2 SM ή T2L SM βεβαιώνονται από τα τελωνεία που αναφέρονται στο παράρτημα II της παρούσας απόφασης κατά τη στιγμή που λαμβάνονται υπόψη και καταχωρίζονται στα λογιστικά βιβλία που προβλέπονται στο στοιχείο α).
                  Σε περίπτωση που το τελωνείο αναχώρησης του καθεστώτος διαμετακόμισης T2 SM ή το τελωνείο έκδοσης παραστατικού T2L SM δεν έχει λάβει τις απαραίτητες πληροφορίες που αποδεικνύουν την άφιξη των εμπορευμάτων στη Δημοκρατία του Αγίου Μαρίνου στο τελωνείο αναχώρησης ή έκδοσης, εντός προθεσμίας τριών μηνών, πραγματοποιείται διόρθωση στην αρχική καταχώριση στα λογιστικά βιβλία.
                  Στην περίπτωση αυτή, οι εισαγωγικοί δασμοί βεβαιώνονται ως ίδιοι πόροι της Ένωσης και καταχωρίζονται στα λογιστικά βιβλία που προβλέπονται στο άρθρο 6 παράγραφος 3 στοιχείο α) του κανονισμού (ΕΚ, Ευρατόμ) αριθ. 1150/2000 ή, ενδεχομένως, στα χωριστά λογιστικά βιβλία που προβλέπονται στο άρθρο 6 παράγραφος 3 στοιχείο β) του εν λόγω κανονισμού.
                  Η ίδια διαδικασία με την προαναφερόμενη εφαρμόζεται, τηρουμένων των αναλογιών, για παράγωγα προϊόντα ή για εμπορεύματα που διατίθενται στη φυσική τους κατάσταση στο εσωτερικό της επικράτειας της Δημοκρατίας του Αγίου Μαρίνου στο πλαίσιο του καθεστώτος τελειοποίησης προς επανεξαγωγή ή για τα εμπορεύματα για τα οποία γεννήθηκε τελωνειακή οφειλή στο πλαίσιο του καθεστώτος προσωρινής εισαγωγής·
               
            
                  γ)
               
               
                  τα ενδιαφερόμενα κράτη μέλη διαβιβάζουν στην Ευρωπαϊκή Επιτροπή, σύμφωνα με το άρθρο 6 παράγραφος 4 πρώτο εδάφιο του κανονισμού (ΕΚ, Ευρατόμ) αριθ. 1150/2000, λογιστικές καταστάσεις μαζί με εκείνες που αφορούν τους ιδίους πόρους. Οι καταστάσεις, οι οποίες καταρτίζονται ακριβώς όπως οι καταστάσεις για τους ιδίους πόρους, αναφέρουν επίσης τα συνολικά ποσά των δασμών που εισπράχθηκαν σε κάθε τελωνείο·
               
            
                  δ)
               
               
                  τα δικαιολογητικά έγγραφα φυλάσσονται σύμφωνα με το άρθρο 3 πρώτο και δεύτερο εδάφιο του κανονισμού (ΕΚ, Ευρατόμ) αριθ. 1150/2000. Τα δικαιολογητικά αυτά και τα δικαιολογητικά που αφορούν τους ιδίους πόρους ταξινομούνται χωριστά·
               
            
                  ε)
               
               
                  οι διορθώσεις των δασμών που βεβαιώθηκαν ή των λογιστικών βιβλίων που πραγματοποιήθηκαν μετά τις 31 Δεκεμβρίου του τρίτου έτους μετά το έτος που έγινε η αρχική βεβαίωση δεν λαμβάνονται υπόψη, εκτός όσον αφορά τα σημεία που κοινοποιήθηκαν μετά από αυτή την ημερομηνία είτε από την Ευρωπαϊκή Επιτροπή, είτε από κράτος μέλος, είτε από τη Δημοκρατία του Αγίου Μαρίνου·
               
            
                  στ)
               
               
                  εφαρμόζεται το άρθρο 18 του κανονισμού (ΕΚ, Ευρατόμ) αριθ. 1150/2000. Οι εν λόγω έλεγχοι αφορούν και τα έγγραφα που αποδεικνύουν την άφιξη των εμπορευμάτων στη Δημοκρατία του Αγίου Μαρίνου και αναφέρονται στο στοιχείο β) του πρώτου εδαφίου της παραγράφου 2 του άρθρου 18. Στους ελέγχους αυτούς μπορούν να συμμετέχουν εντεταλμένοι υπάλληλοι της Δημοκρατίας του Αγίου Μαρίνου·
               
            
                  ζ)
               
               
                  τα ενδιαφερόμενα κράτη μέλη πιστώνουν το λογαριασμό της Ευρωπαϊκής Επιτροπής που προβλέπεται στο άρθρο 9 του κανονισμού (ΕΚ, Ευρατόμ) αριθ. 1150/2000 εντός των προθεσμιών που αναφέρονται στο άρθρο 10 παράγραφος 1 του εν λόγω κανονισμού και αφού αφαιρέσουν τα έξοδα είσπραξης, τις απαιτήσεις που είναι καταχωρισμένες στα λογιστικά βιβλία που προβλέπονται στο άρθρο 6 παράγραφος 3 στοιχεία α) και β) του εν λόγω κανονισμού.
                  Το ποσοστό των εισαγωγικών δασμών που εισπράττονται από την Ένωση για λογαριασμό της Δημοκρατίας του Αγίου Μαρίνου το οποίο μπορεί να αφαιρεθεί από την Κοινότητα στο πλαίσιο των εξόδων είσπραξης καθορίζεται σε 25 %·
               
            
                  η)
               
               
                  τα ενδιαφερόμενα κράτη μέλη απαλλάσσονται από την υποχρέωση να θέσουν στη διάθεση της Ευρωπαϊκής Επιτροπής τα ποσά που αντιστοιχούν στις απαιτήσεις που βεβαιώθηκαν για τη Δημοκρατία του Αγίου Μαρίνου μόνον εφόσον πληρούνται οι όροι του άρθρου 17 παράγραφος 2 του κανονισμού (ΕΚ, Ευρατόμ) αριθ. 1150/2000.
               
            Άρθρο 2
      Εντός τριάντα ημερών από την κοινοποίηση κάθε εγγραφής εκ μέρους των κρατών μελών, η Ευρωπαϊκή Επιτροπή καταβάλλει τα καταχωρισμένα ποσά σε λογαριασμό που έχει ανοίξει η Δημοκρατία του Αγίου Μαρίνου. Η Δημοκρατία του Αγίου Μαρίνου διαβιβάζει στην Ευρωπαϊκή Επιτροπή τα στοιχεία του προς πίστωση λογαριασμού και επιβαρύνεται με τα έξοδα διαχείρισης του λογαριασμού.
      Άρθρο 3
      Κατά την εφαρμογή του άρθρου 1 στοιχεία α) και β), εφαρμόζεται το προσάρτημα.
      
         (1)  Κανονισμός (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 2007/436/ΕΚ, Ευρατόμ για το σύστημα των ιδίων πόρων των Ευρωπαϊκών Κοινοτήτων (ΕΕ L 130 της 31.5.2000, σ. 1).
      
         Προσαρτημα
         
            Διοικητική διαδικασία που ακολουθείται κατά την εφαρμογή του άρθρου 1 στοιχεία α) και β)
         
         1.   Διεκπεραίωση των διατυπώσεων για τη θέση σε ελεύθερη κυκλοφορία στα εξουσιοδοτημένα τελωνεία
         Τα εμπορεύματα που προορίζονται για ελεύθερη κυκλοφορία στη Δημοκρατία του Αγίου Μαρίνου μεταφέρονται συνοδευόμενα, ανάλογα με την περίπτωση, από παραστατικό καθεστώτος διαμετακόμισης T2 SM ή από παραστατικό T2L SM. Οι εισαγωγικοί δασμοί καταχωρίζονται στα λογιστικά βιβλία εντός των προθεσμιών που προβλέπονται από τη σχετική νομοθεσία της Ένωσης.
         Για τις ανάγκες ελέγχου, σχολιάζονται επίσης καταλλήλως οι καταλογισθέντες δασμοί σε μητρώο που τηρεί ειδικά για το σκοπό αυτό το αρμόδιο τελωνείο, στο οποίο σημειώνονται όλες οι εισαγωγές με προορισμό τη Δημοκρατία του Αγίου Μαρίνου με αναφορά στα εισαγόμενα εμπορεύματα, στην ημερομηνία αποδοχής της διασάφησης εισαγωγής, στα στοιχεία δασμολόγησης, στο ποσό των σχετικών δασμών, καθώς και στον αριθμό αναφοράς κίνησης εμπορευμάτων ή στο εκδοθέν παραστατικό (T2 SM ή T2L SM).
         Οι αρχές της Δημοκρατίας του Αγίου Μαρίνου ανακοινώνουν στο τελωνείο αναχώρησης την άφιξη των εμπορευμάτων, την ημέρα της προσκόμισής τους στο τελωνείο προορισμού, μέσω του μηνύματος «γνωστοποίηση άφιξης» και κοινοποιούν το μήνυμα «αποτελέσματα ελέγχου» στο τελωνείο αναχώρησης το αργότερο την τρίτη ημέρα από την ημερομηνία προσκόμισης των εμπορευμάτων στο τελωνείο προορισμού.
         Εάν χρησιμοποιείται το εφεδρικό καθεστώς διαμετακόμισης με παραστατικό T2 SM, ή παραστατικό T2L SM, το τελωνείο αναφέρει στα εν λόγω παραστατικά την προθεσμία των τριών μηνών από την ημερομηνία έκδοσης των εν λόγω παραστατικών για την επιστροφή του αντιτύπου αριθ. 5 του παραστατικού T2 SM ή του αντιγράφου του παραστατικού T2L SM, δεόντως θεωρημένου από τις αρχές της Δημοκρατίας του Αγίου Μαρίνου, στο τελωνείο έκδοσης.
         2.   Διεκπεραίωση των λογιστικών διατυπώσεων στα εξουσιοδοτημένα τελωνεία
         Η καταχώριση των εισαγωγικών δασμών στα λογιστικά βιβλία «Άγιος Μαρίνος» [διαδικασία ανάλογη εκείνης που προβλέπεται στο άρθρο 6 παράγραφος 3 στοιχείο α) του κανονισμού (ΕΚ, Ευρατόμ) αριθ. 1150/2000], πραγματοποιείται σύμφωνα με τις διατάξεις του άρθρου αυτού.
         Σε περίπτωση που οι δασμοί που βεβαιώνονται και καλύπτονται από εγγύηση αμφισβητηθούν και ενδέχεται να υποστούν διακυμάνσεις κατόπιν των σημειωθεισών διαφορών, οι αρχές των κρατών μελών στα οποία βρίσκονται τα τελωνεία που περιλαμβάνονται στο παράρτημα ΙΙ μπορούν να αποφασίσουν να μην προβούν στην καταχώριση στις εν λόγω λογιστικές εγγραφές «Άγιος Μαρίνος». Σε αυτή την περίπτωση, και καθόσον διάστημα δεν έχει τελειώσει η εθνική διαδικασία που συνδέεται με τη διοικητική ή/και δικαστική αντιμετώπιση, εκ μέρους των αρμοδίων αρχών, το ποσό των εισαγωγικών δασμών καταχωρίζεται στις ξεχωριστές λογιστικές εγγραφές «Άγιος Μαρίνος» [διαδικασία ανάλογη εκείνης που προβλέπεται στο άρθρο 6 παράγραφος 3 στοιχείο β) του κανονισμού (ΕΚ, Ευρατόμ) αριθ. 1150/2000].
         Κατά την έννοια της παρούσας παραγράφου, θεωρούνται «αρμόδιες αρχές»:
         
                     —
                  
                  
                     για κάθε ζήτημα που αφορά την εφαρμογή των νομοθετικών, κανονιστικών ή διοικητικών διατάξεων στον τελωνειακό τομέα, οι διοικητικές ή δικαστικές αρχές του κράτους μέλους που προέβη στον εκτελωνισμό ή, ενδεχομένως, εκείνες της Ένωσης,
                  
               
                     —
                  
                  
                     για κάθε ζήτημα που σχετίζεται με διαδικαστικές διατάξεις (κοινοποιήσεις, προθεσμίες κ.λπ.), οι διοικητικές ή δικαστικές αρχές του κράτους μέλους που προέβη στον εκτελωνισμό,
                  
               
                     —
                  
                  
                     για κάθε ζήτημα που συνδέεται με την εφαρμογή εκτελεστικών μέτρων με σκοπό την αναγκαστική είσπραξη απαιτήσεων στο έδαφος της Δημοκρατίας του Αγίου Μαρίνου, οι δικαστικές αρχές της της Δημοκρατίας του Αγίου Μαρίνου.
                  
               3.   Λήξη του καθεστώτος διαμετακόμισης και επιστροφή δικαιολογητικών
         Η πράξη διαμετακόμισης λήγει όταν το τελωνείο αναχώρησης των εμπορευμάτων έχει λάβει τα δέοντα μηνύματα «γνωστοποίηση άφιξης» και «αποτελέσματα ελέγχου» εντός των προθεσμιών που προβλέπονται στην τελωνειακή νομοθεσία της Ένωσης.
         Όταν χρησιμοποιείται το εφεδρικό καθεστώς διαμετακόμισης ή έχει εκδοθεί παραστατικό T2L SM, το αντίτυπο αριθ. 5 του παραστατικού T2 SM ή το αντίγραφο του παραστατικού T2L SM, δεόντως θεωρημένο από τις αρχές της Δημοκρατίας του Αγίου Μαρίνου, επιστρέφεται στο τελωνείο έκδοσης εντός της προθεσμίας των τριών μηνών που αναφέρεται στο τέταρτο εδάφιο της παραγράφου 1.
         Σε περίπτωση που τα μηνύματα που αναφέρονται στο πρώτο εδάφιο δεν σταλούν ή που το αντίτυπο αριθ. 5 του παραστατικού T2 SM ή το αντίγραφο του παραστατικού T2L SM δεν επιστραφεί στο τελωνείο αναχώρησης εντός της καθορισμένης προθεσμίας, γίνεται σχετική καταχώριση στο μητρώο για το οποίο έχει γίνει λόγος πιο πάνω και διορθώνεται η αρχική λογιστική καταχώριση. Στην περίπτωση αυτή, οι εισαγωγικοί δασμοί βεβαιώνονται ως ίδιοι πόροι της Ένωσης και καταχωρίζονται στα λογιστικά βιβλία που προβλέπονται στο άρθρο 6 παράγραφος 3 στοιχείο α) του κανονισμού (ΕΚ, Ευρατόμ) αριθ. 1150/2000 ή, ενδεχομένως, στα ξεχωριστά λογιστικά βιβλία που προβλέπονται στο άρθρο 6 παράγραφος 3 στοιχείο β) του εν λόγω κανονισμού.
         Αυτή η καταχώριση γίνεται με την επιφύλαξη των ενδεχόμενων διορθώσεων έπειτα από την περάτωση της διαδικασίας έρευνας που προβλέπεται στο πλαίσιο των ρυθμίσεων ενωσιακής διαμετακόμισης ή του αποτελέσματος των διαβημάτων που έχουν αναληφθεί στο πλαίσιο της αμοιβαίας συνδρομής που προβλέπεται στην απόφαση αριθ. 3/92 της επιτροπής συνεργασίας ΕΟΚ-Αγίου Μαρίνου.
         4.   Εφαρμογή της ειδικής διαδικασίας στο πλαίσιο των καθεστώτων τελειοποίησης προς επανεξαγωγή και προσωρινής εισαγωγής
         Η προαναφερόμενη διαδικασία εφαρμόζεται, τηρουμένων των αναλογιών, για τα παράγωγα προϊόντα ή για εμπορεύματα στη φυσική τους κατάσταση που διοχετεύονται στο εσωτερικό της επικράτειας της Δημοκρατίας του Αγίου Μαρίνου στο πλαίσιο του καθεστώτος τελειοποίησης προς επανεξαγωγή ή για τα εμπορεύματα για τα οποία γεννάται τελωνειακή οφειλή στο πλαίσιο του καθεστώτος προσωρινής εισαγωγής.